Philippe Jean-Charles Jourdan

**Philippe Jean-Charles Jourdan** (født 30. august 1960 i Dax i Frankrike)  er en fransk prelat og katolsk biskop av Tallinn. Før dette var han apostolisk administrator av det apostoliske administratur Estland, med sete i Tallinn.  Da dette i september 2024 ble elevert til bispedømme - ved navn Tallinn - , ble han utnevnt til første ordinarie biskop. 

## Liv og virke
### Bakgrunn
Philippe Jourdan studerte matematikk og ingeniørvesen ved École Nationale des Ponts et Chaussées i Paris. Der trådte han inn i Opus Dei. 
### Prest
Erkebiskopen av Boston, kardinal Bernard Francis Law, presteviet ham den 20. august 1988. Den 1996 ble han generalvikar for det apostoliske administratur Estland i Tallinn og kapellan ved administraturets sete, kirken St. Peter og Paul.

Fra 1988 til 1992 var han studentprest i Paris, og fra 1992 til 1996 åndelig veileder for personalprelaturet Opus Dei i Frankrike.

### Titulærbiskop, apostolisk administrator av Estland
Den 1. april 2005 utnevnte pave Johannes Paul II ham til titulærbiskop av *Pertusa* og til apostolisk administrator av Estland. Han ble bispeviet av den apostoliske nuntius i Litauen, Estland og Latvia og forgjener som apostolisk administrator, erkebiskop Peter Zurbriggen, den 10. september samme år; medkonsekratorer var Javier Echevarría, prelat av Opus Dei, og Tadeusz Kondrusiewicz, erkebiskop i Moskva. Han var, etter bispevielsen av den senere martyr Eduard Profittlich, S.J. i 1936, den andre katolske bispevielse i Estland siden reformasjonen, og den første siden Andre Vatikankonsil. Idet St. Peter-og-Paul-kirken var for liten for tilstrømningen ved en slik anledning, gav baptistene gjestfrihet for liturgien i deres St Olavs-kirke.

Jourdan behersker ved siden av sitt morsmål også estisk, russisk, engelsk, italiensk, spansk og tysk.

### Biskop av Tallinn
Den 26. september 2024 ble administraturet elevert til bispedømme ved navn Tallinn, og samtidig ble msgr Philippe Jourdan utnevnt til dets første ordinarie biskop. Han ble innsatt i embedet den 3. november 2024, søndagen etter hundreårsdagen for administratureta opprettelse (1. november 1924).

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Peter Zurbriggen (1943-2022) *1994 
* Biskop *Philippe Jean-Charles Jourdan* (1960-) *2005

## Referanser